Държавен вестник, бр. 100, 2020 г., стр. 11

БРОЙ  100	
Д Ъ Р Ж А В Е Н  В Е С Т Н И К 	
СТР.  11  
ПОСТАНОВЛЕНИЕ № 314
ОТ 20 НОЕМВРИ 2020 Г.
за одобряване на допълнителни трансфери 
по бюджетите на общините за 2020 г. за 
допълнително финансиране за издръжка на 
паралелки за придобиване на квалификация 
по защитени специалности от професии и 
специалности от професии, по които е налице 
очакван недостиг от специалисти на пазара 
на труда, и за финансиране на обхванатите в 
задължителното предучилищно образование 
деца, навършили 4-годишна възраст
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни транс­
фери в размер 388 472 лв., разпределени по 
бюджетите на общините за 2020 г. съгласно 
приложението, предназначени за:
1. допълнително финансиране за издръжка 
на паралелки за придобиване на квалифика­
ция по защитени специалности от професии 
и по специалности от професии, за които е 
налице очакван недостиг от специалисти на 
пазара на труда, за новоприетите ученици 
в VIII клас за учебната 2020/2021 година – 
368 722 лв.;
2. финансиране на обхванатите в задъл­
жителното предучилищно образование деца, 
навършили 4-годишна възраст – 19 750 лв.
(2) Допълнителните трансфери по ал. 1 да 
се осигурят, както следва:
1. за сметка на намаление на утвърде­
ните разходи по „Политика в областта на 
всеобхватното, достъпно и качествено пред­
училищно и училищно образование. Учене 
през целия живот“, бюджетна програма 
„Училищно образование“, по бюджета на 
Министерството на образованието и науката 
за 2020 г. – 368 722 лв.;
2. за сметка на предвидените разходи 
по централния бюджет за финансиране на 
разширяването на достъпа и обхващането в 
задължителното предучилищно образование 
на децата, навършили 4-годишна възраст –  
19 750 лв.
(3) Допълнителните трансфери се предоста­
вят по бюджетите на общините от централния 
бюджет под формата на обща субсидия за де­
легираните от държавата дейности, като тези 
по чл. 1, ал. 1, т. 1 са за сметка на намаление 
на бюджетното взаимоотношение на централ­
ния бюджет с бюджета на Министерството на 
образованието и науката за 2020 г.
Чл. 2. Министърът на образованието и 
науката да извърши съответните промени по 
бюджета на Министерството на образованието 
и науката за 2020 г. и да уведоми министъра 
на финансите.
Чл. 3. Министърът на финансите да извър­
ши налагащите се промени по централния 
бюджет, включително по бюджетните вза­
имоотношения на общините с централния 
бюджет за 2020 г.
Заключителни разпоредби
§ 1. Постановлението се приема на ос­
нование чл. 109, ал. 3 във връзка с чл. 55а 
от Закона за публичните финанси, чл. 282, 
ал. 14, т. 2 от Закона за предучилищното 
и училищното образование, чл. 9 и 10 от 
Постановление № 111 на Министерския 
съвет от 2018 г. за приемане на Списък със 
защитените от държавата специалности от 
професии, на критериите за определянето 
им и на условията и реда за допълнително 
финансиране за издръжка на паралелки за 
придобиване на квалификация по защитени 
специалности от професии и специалности от 
професии, по които е налице очакван недостиг 
от специалисти на пазара на труда (обн., ДВ, 
бр. 54 от 2018 г.; изм. и доп., бр. 3 от 2019 г. 
и бр. 70 от 2020 г.) и актуализирания Списък 
със защитените от държавата специалности 
от професии за учебната 2020/2021 година и 
актуализирания Списък със специалности 
от професии, по които е налице очакван 
недостиг от специалисти на пазара на тру­
да, за учебната 2020/2021 година, приети с 
Постановление № 1 на Министерския съвет 
от 2020 г. (ДВ, бр. 2 от 2020 г.), и чл. 101 от 
Закона за държавния бюджет на Република 
България за 2020 г. във връзка с § 16 и 17 от 
преходните и заключителните разпоредби на 
Закона за изменение и допълнение на Закона 
за предучилищното и училищното образо­
вание (ДВ, бр. 82 от 2020 г.) и § 17, ал. 2 от 
заключителните разпоредби на Постановление 
№ 287 на Министерския съвет от 2020 г. за 
изменение и допълнение на Наредбата за фи­
нансирането на институциите в системата на 
предучилищното и училищното образование 
(ДВ, бр. 92 от 2020 г.).
§ 2. Изпълнението на постановлението се 
възлага на министъра на образованието и 
науката и на кметовете на общини.
§ 3. Постановлението влиза в сила от деня 
на обнародването му в „Държавен вестник“.
Министър-председател: 
Бойко Борисов
Главен секретар на Министерския съвет: 
Веселин Даков